**Ministru kabineta rīkojuma projekta „Grozījums Ministru kabineta 2011.gada 27.jūlija rīkojumā Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 27.jūlija rīkojuma Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšana” 6.punkts, kā arī nepieciešamība precizēt pasākumam „Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšanai”” 2014.gadam, 2015.gadam un 2016.gadam paredzētā finansējuma sadalījumu starp budžeta izdevumu kodiem un budžeta apakšprogrammām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2011.gada 27.jūlija rīkojuma Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšana” (turpmāk – Rīkojums) 6.punktu Iekšlietu ministrijai dots uzdevums, ņemot vērā faktiskos pasu un personas apliecību izsniegšanas apjomus, kā arī citus ieņēmumu un izdevumu apmēru ietekmējošus faktorus, ja nepieciešams, precizēt Rīkojuma 8. un 9.punktā minēto izdevumu un ieņēmumu apmēru.  Plānojot budžeta finansējumu personu apliecinošu dokumentu izsniegšanas darba vietas aprīkojuma nomaiņai, tika paredzēts aprīkojuma nomaiņu veikt vairākos posmos, katru gadu iegādājoties daļu no nepieciešamā aprīkojuma. Ņemot vērā, ka Microsoft Windows XP operētājsistēmas tehniskais atbalsts netika pagarināts un pārtraukts 2014.gada aprīlī, nepieciešams paātrināt iepriekš plānoto pakāpenisko aprīkojuma, tajā skaitā datortehnikas nomaiņu, to pilnībā pabeidzot 2014.gada laikā, lai samazinātu informācijas tehnoloģiju drošības riskus, ko rada neatbalstītas operētājsistēmas izmantošana, kam netiek piedāvāti ražotāja drošības ielāpi un jauninājumi.  Plānojot budžeta finansējumu pasu personalizācijas aprīkojuma nomaiņai, tika paredzēts aprīkojuma nomaiņu veikt pakāpeniski vairākos posmos, katru gadu iegādājoties daļu no nepieciešamā aprīkojuma. Ņemot vērā, ka ar 2015.gada 5.janvāri plānots uzsākt jaunā parauga pasu personalizāciju, ir lietderīgi pilnībā pabeigt pasu personalizācijas aprīkojuma nomaiņu līdz 2014.gada beigām, jo, veicot detalizētu izpēti, tika secināts, ka šim mērķim pielāgot šobrīd izmantojamo pasu personalizācijas aparatūru un programmatūru, kā arī nodrošināt tās uzturēšanu līdz jauna aprīkojuma iegādei, ir finansiāli neefektīvāk.  Plānojot budžeta finansējumu Personu apliecinošu dokumentu informācijas sistēmas (turpmāk – PADIS) programmatūras uzturēšanai, netika paredzēts, ka, turpinot programmatūras attīstību, daļa no veiktajiem papildinājumiem būs kapitalizējami, tāpēc viss atbilstošais finansējums ir klasificēts budžeta izdevumu kodā 2250 (Informācijas tehnoloģiju pakalpojumi).  Ievērojot iepriekš minēto, nepieciešams precizēt pasākumam „Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” 2014.gadam paredzētā finansējuma sadalījumu starp budžeta izdevumu kodiem, palielinot pamatkapitāla veidošanai paredzēto finansējumu par 722 330 *euro*, vienlaikus samazinot precēm un pakalpojumiem paredzēto finansējumu par 722 330 *euro*. Precēm un pakalpojumiem 2014.gadam paredzēto finansējumu ir iespējams samazināt, jo, samazinoties izsniegto personu apliecinošu dokumentu skaitam, ir nepieciešams iegādāties mazāk pasu un personas apliecību sagatavju nekā iepriekš plānots, kā arī jaunā parauga pasu sagatavēm ir zemāka cena.  Atbilstoši aktualizētajām prognozēm par personu apliecinošu dokumentu izsniegšanai iegādājamo pasu un personas apliecību sagatavju skaitu un cenām 2015. un 2016.gadam, ir nepieciešams precizēt Rīkojumā paredzēto finansējuma sadalījumu (pa sagatavju veidiem un budžeta izdevumu kodiem).  Ņemot vērā Iekšlietu ministrijā notiekošo informācijas un komunikāciju tehnoloģiju (turpmāk – IKT) uzturēšanas centralizāciju, kas paredz pakāpenisku IKT atbalsta funkciju nodošanu Iekšlietu ministrijas Informācijas centram, nepieciešams veikt budžeta apakšprogrammā 11.01.00 "Pilsonības un migrācijas lietu pārvalde" 2014., 2015. un 2016.gadam paredzētā finansējuma kārtējiem izdevumiem 60 862 *euro* apmērā pārdali budžeta apakšprogrammai 02.03.00 "Vienotās sakaru un informācijas sistēmas uzturēšana un vadība" PADIS datu bāzu vadības sistēmas licenču uzturēšanai.  Ieņēmumu apmēra izmaiņas 2015. un 2016.gadā netiek prognozētas, līdz ar to nav nepieciešams precizēt Rīkojuma 9.punktu. |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| Rādītāji | 2014. | | Turpmākie trīs gadi (*euro*) | | |
| 2015. | 2016. | 2017. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu pasākuma „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšana” īstenošanu, nepieciešams veikt izdevumu pārdali starp budžeta apakšprogrammām un izdevumu ekonomiskās klasifikācijas kodiem Iekšlietu ministrijai likumā “Par valsts budžetu 2014.gadam” un likumā “Par vidēja termiņa budžeta ietvaru 2014., 2015.un 2016.gadam” piešķirto finanšu līdzekļu ietvaros.  Informācija par personu apliecinošo dokumentu izsniegšanas procesa nodrošināšanai nepieciešamo izdevumu aprēķinu 1.pielikumā un par izdevumu pārdali starp budžeta apakšprogrammām un izdevumu ekonomiskās klasifikācijas kodiem Iekšlietu ministrijai likumā „Par valsts budžetu 2014.gadam” un likumā „Par vidēja termiņa budžeta ietvaru 2014., 2015. un 2016.gadam” 2.pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pilsonības un migrācijas lietu pārvalde veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas, likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Anotācijas II, IV, V un VI sadaļa – projekts šīs jomas neskar.

Iekšlietu ministrs R. Kozlovskis

Vīza: valsts sekretāra pienākumu izpildītāja I. Aire

02.10.2014 9:05

1086

Treiguts, 67219556

inguss.treiguts@pmlp.gov.lv

Brīvniece, 67219453

ramona.brivniece@pmlp.gov.lv

Valtere, 67829786

astra.valtere@pmlp.gov.lv